સોનુ સૂદે સિમ્બાની દાઢીને કારણે છોડી મણિકર્ણિકા
You are here :HOME >> Entertainment >> bollywood >> સોનુ સૂદે સિમ્બાની દાઢીને કારણે છોડી મણિકર્ણિકા
બન્ને ફિલ્મો વચ્ચેની તારીખો સાથે કોઈ બાંધછોડ નહોતો કરવા માગતો
'મણિકર્ણિકા : ધ ક્વીન ઑફ ઝાંસી'નું થોડું શૂટિંગ બાકી હતું, પરંતુ સોનુ સૂદે એ માટે ના પાડી દીધી અને ફિલ્મ છોડી દીધી છે. સોનુ સૂદને આ ફિલ્મમાં મરાઠા આર્મીના કમાન્ડર સદાશિવરાવભાઉની ભૂમિકા માટે પસંદ કરવામાં આવ્યો હતો. તેણે આ ફિલ્મનું મોટા ભાગનું શૂટિંગ પૂરું કર્યું હતું અને પૅચવર્ક બાકી હતું. જોકે ફિલ્મનાં કેટલાંક દૃશ્યને ફરી શૂટ કરવાની ડિમાન્ડ કરવામાં આવતાં સોનુ સૂદે આ ફિલ્મ છોડી દીધી છે. તે હાલમાં રોહિત શેટ્ટીની 'સિમ્બા'નું શૂટિંગ કરી રહ્યો છે. આ ફિલ્મમાં તેણે દાઢી રાખી છે. 'મણિકર્ણિકા'માં તે દાઢી વગર છે અને એથી જ તેના લુક અને તારીખોને લઈને પ્રૉબ્લેમ થયો છે. સોનુએ 'મણિકર્ણિકા'ના મેકર્સને વિનંતી કરી હતી કે તે પહેલાં 'સિમ્બા'નું શૂટિંગ પૂરું કરશે અને ત્યાર બાદ કંગના સાથેની ફિલ્મનું શૂટિંગ કરશે. જોકે એ શક્ય ન બનતાં તેણે ફિલ્મ માટે ના પાડી દીધી છે. સોનુએ તેની 'સિમ્બા'ની તારીખ અને શેડ્યુલ પહેલેથી 'મણિકર્ણિકા'ના મેકર્સને જણાવી દીધા હતા અને એમ છતાં તેની પાસે તારીખ માગતાં તેણે ફિલ્મ માટે ના પાડી દીધી હતી. આ વિશે સોનુ સૂદના પ્રવક્તાએ કહ્યું હતું કે 'સોનુ સૂદ હંમેશાંથી પ્રોફેશનલ તો રહ્યો જ છે, પરંતુ પોતાના કામ પ્રત્યે પણ પ્રામાણિક રહ્યો છે. તેણે પોતાની તારીખ અને કમિટમેન્ટ્સ વિશે પહેલેથી જ 'મણિકર્ણિકા'ના મેકર્સને જાણ કરી હતી. એક ફિલ્મ માટે બીજી ફિલ્મની તારીખો પડતી મૂકવી એ તેનાં કમિટમેન્ટ્સની વિરુદ્ધ છે. આથી સોનુએ ફિલ્મ છોડવાનો નિર્ણય લીધો છે અને ફિલ્મને ભવિષ્ય માટે શુભેચ્છા પાઠવી છે.'
સોનુ સૂદ માટે ફિલ્મની ટીમે તેમની સ્ટોરીલાઇનમાં બદલાવ કરીને તેના દાઢીવાળા લુકને પણ સમાવી લેવાની તૈયારી દેખાડી હતી, પરંતુ એમ છતાં સોનુએ ના પાડી દીધી છે. તમામ ઘટનાક્રમની વચ્ચે એવો પણ ગણગણાટ સાંભળવા મળ્યો છે કે સોનુને ડિરેક્ટર તરીકે કંગના રનોટ માન્ય નહોતી. ફિલ્મના રીશૂટના ડિરેક્શનની ડોર કંગના સંભાળી રહી છે અને એ સોનુને પસંદ ન પડ્યું હોવાથી તેણે ફિલ્મ ઠુકરાવી છે. આ વિશે કંગનાએ કહ્યું હતું કે 'હું તેને છેલ્લે અમારી ફિલ્મના સેટ પર મïળી હતી જ્યારે અમને ક્રિશે ડિરેક્ટ કયાર઼્ હતાં. ત્યાર બાદ હું તેને નથી મળી. મેં તેને હજી સુધી ડિરેક્ટ પણ નથી કર્યો એથી અમારી વચ્ચેના મતભેદની વાત જ નહીં આવે. જોકે તેણે તેની તારીખો આપવા માટે ના પાડી દીધી છે.'
સોનુ સૂદે ફિલ્મ માટે ના પાડી દેતાં હવે તેના પાત્ર માટે 'રઈસ'માં જોવા મળેલા મોહમ્મદ ઝીશાન અયુબને પસંદ કરવામાં આવ્યો છે.